**Изх. № 325/22.04.2020 г.**

ДО

**"ГЛОБАЛМЕД С" ЕООД ЕИК 201098049**, със седалище и адрес на управление в гр. София, ул. Цар Асен № 85, ет. 3, ап. 9, с Управител и представляващ Спас Димитров Тодоров

**ПОКАНА**

**на основание чл. 191 ал. 1 т. 3 от ЗОП за представяне на оферта за възлагане на обществена поръчка с предмет: "Доставка, монтаж и въвеждане в експлоатация на медицинска апаратура за нуждите на "СБАГАЛ Проф. д-р Д. Стаматов-Варна" ЕООД по обособени позиции“**

**относно Обособена позиция № 2:** *Доставка, монтаж и въвеждане в експлоатация на интензивен респиратор, подходящ за деца и възрастни*

УВАЖАЕМИ Г-Н УПРАВИТЕЛ,

На основание Заповед № 81/22.04.2020 г., издадена от Управителя на СБАГАЛ Проф. д-р Д. Стаматов ЕООД на основание чл. 20 ал. 3 т. 2 от ЗОП във връзка с чл. 191 ал. 1 т. 3 от ЗОП, представляваното от Вас дружество е определено като лице, до което да бъде отправена покана за представяне на оферта за изпълнението на обществена поръчка с предмет **"Доставка, монтаж и въвеждане в експлоатация на медицинска апаратура за нуждите на "СБАГАЛ Проф. д-р Д. Стаматов-Варна" ЕООД по обособени позиции“** - за **Обособена позиция № 2:** *Доставка, монтаж и въвеждане в експлоатация на интензивен респиратор, подходящ за деца и възрастни.*

Поръчката ще бъде възложена по реда на чл. 191 ал. 1 т. 3 от ЗОП и е с максимална прогнозна стойност от 56 000 лв. без включен ДДС, като за отделните обособени позиции максималната прогнозна стойност е както следва:

По обособена позиция № 1 – в размер до 25 000 лв. без включен ДДС.

По обособена позиция № 2 – в размер до 31 000 лв. без включен ДДС.

Оферираната медицинска апаратура следва да отговаря на утвърдените от Възложителя Технически спецификации, съставляващи неразделна част от настоящата покана.

В съответствие с изискванията на ЗОП предоставяме следната информация:

1. Възложител на обществената поръчка е СПЕЦИАЛИЗИРАНА БОЛНИЦА ПО АКУШЕРСТВО И ГИНЕКОЛОГИЯ ЗА АКТИВНО ЛЕЧЕНИЕ ПРОФ.Д-Р ДИМИТЪР СТАМАТОВ-ВАРНА ЕООД ЕИК 000090065, със седалище и адрес на управление гр. Варна, бул. Цар Освободител № 150, с Управител и представляващ проф.д-р Емил Георгиев Ковачев, д.м.н.
2. Обект, предмет и кратко описание на поръчката: Настоящата обществена поръчка касае доставка и е с предмет: **"Доставка, монтаж и въвеждане в експлоатация на медицинска апаратура за нуждите на "СБАГАЛ Проф. д-р Д. Стаматов-Варна" ЕООД по обособени позиции“,** който е разделен в две обособени позиции: **Обособена позиция № 1:** *Доставка, монтаж и въвеждане в експлоатация на кръвно-газов и електролитен анализатор* и **Обособена позиция № 2:** *Доставка, монтаж и въвеждане в експлоатация на интензивен респиратор, подходящ за деца и възрастни.* Оферираната медицинска апаратура следва да отговаря на утвърдените от Възложителя технически спецификации, съставляващи неразделна част от настоящата покана.
3. Мястото за изпълнение на поръчката е сградата на „Специализирана болница по акушерство и гинекология за активно лечение ПРОФ.Д-Р ДИМИТЪР СТАМАТОВ-ВАРНА” ЕООД в гр. Варна, бул. Цар Освободител № 150.
4. Срокът за изпълнение на поръчката е 1 месец от сключване на договора, който срок следва да бъде съобразен с оферирания от Вас срок на доставка.
5. **Критерии за подбор:** Съгласно чл. 77 от ЗМИучастникът следва да притежава **разрешение за търговия на едро с медицински изделия** на територията на Република България, издадено от ИАЛ или други документи, по преценка на участника, доказващи, че има право да извършва търговия на едро с медицински изделия на територията на Република България, издадени от компетентен орган на съответната държава. Участникът декларира съответствието си с поставените критерии за подбор чрез попълването на електронен ЕЕДОП, чийто образец съставлява неразделна част от настоящата покана. Възложителят не поставя изисквания относно икономическото и финансово състояние, както относно техническите и професионални способности на участниците.
6. Срок за подаване на офертите: Моля офертата Ви да бъде представена в деловодството на СБАГАЛ на адрес гр. Варна, бул. Цар Освободител № 150, ет. 1, в срок до 16:30 часа на 27.04.2020 г. . Офертата следва да бъде депозирана в запечатана непрозрачна опаковка, като посочите, че същата се отнася за участие в настоящата обществена поръчка, адрес за кореспонденция, телефон, факс, електронен адрес и лице за контакт.
7. Срок на валидност на офертите: 30 календарни дни, считано от крайния срок за подаване на оферти.
8. Критерий за възлагане на поръчката: Офертите, които в пълна степен съответстват на поставените от Възложителя условия, в т.ч. на Техническите спецификации, ще бъдат класирани по следните показатели: цена и срок на доставка, като всеки от показателите е с еднаква тежест.
9. Дата и час на отваряне на офертите: Офертите, постъпили в указания по-горе срок ще бъдат отворени на публично заседание на комисията, определена с нарочна заповед на Възложителя, което ще се проведе на 28.04.2020 г. от 08:30 часа в сградата на СБАГАЛ в гр. Варна, бул. Цар Освободител № 150 – партер, учебна зала № 2.
10. Възложителят определя гаранция за изпълнение на обществената поръчка в размер на 5 % от стойността на договора за обществена поръчка без включен ДДС в една от формите, предвидени в чл. 111 ал. 5 от ЗОП, като условията и сроковете за задържане или освобождаване на гаранцията за изпълнение са посочени в проекта на договор за обществена поръчка, съставляващ неразделна част от настоящата покана.
11. Възложителят ще отстрани от участие в настоящата обществена поръчка участници, които не отговарят на поставените критерии за подбор, както и тези, чиито оферти надвишават максималната прогнозна стойност на поръчката по всяка от обособените позиции или оферираният срок за доставка надвишава срока по т. 4 от настоящата покана.
12. Предвид спешното и неотложно възлагане на настоящата обществена поръчка, касаещо защитата на особено важен обществен интерес, а именно опазването на майчиното и детско здраве в условията на извънредно положение за овладяване разпространението на COVID-19, обявено с Решение на Народното събрание на РБългария от 13.03.2020 г., на основание чл. 54 ал. 4 от ЗОП Възложителят няма да прилага изискванията на чл. 54 ал. 1 от ЗОП. Преди сключване на договор за обществена поръчка участникът, определен за изпълнител, следва да представи доказателства за предоставена гаранция за изпълнение на договора, доказателства, че отговаря на поставените критерии за подбор, както и Декларация по чл. 42, ал. 2, т. 2 от ЗМИП.

При положение, че сте в състояние да изпълните доставката на посочената по-горе апаратура в съответствие с изискванията на Възложителя, с настоящата Ви каним в посочения по-горе срок да представите оферта за изпълнение на поръчката, която следва да съдържа:

1. Предложение за изпълнение на поръчката – Техническо предложение, изготвено в съответствие с **Образец 1,** неразделна част от настоящата покана;
2. Документ за упълномощаване, когато лицето, което подписва офертата, не е Вашият законен представител,
3. Електронно подписан ЕЕДОП – **Образец 2** за съответствието Ви с поставените критерии за подбор.
4. Ценово предложение, изготвено по образец съгласно **Образец № 3.**

С подаването на оферта от Ваша страна ще считаме, че се съгласявате с всички условия на възложителя, в т.ч. с определения от него срок на валидност на офертите и с проекта на договор.

За неуредените в настоящата покана въпроси ще се прилагат съответните разпоредби на Закона за обществените поръчки, Правилника за прилагане на Закона за обществените поръчки и Вътрешните правила на за управление на цикъла на обществените поръчки в "СБАГАЛ Проф. д-р Д. Стаматов-Варна" ЕООД.

Пълен достъп до документацията е осигурен на интернет-страницата на Възложителя в секцията "Профил на купувача" на адрес: http://op.agvarna.bg/?q=page&idd=index&porachkaid=20200422KHCQ472379

Неразделна част от настоящата покана съставляват:

* Приложение № 1 – Технически спецификации;
* Приложение № 2 – Проект на договор за обществена поръчка;
* Образец № 1 – Техническо предложение;
* Образец № 2 – ЕЕДОП;
* Образец № 3 – Ценово предложение;
* Образец № 4 – Декларация по чл. 42, ал. 2, т. 2 от ЗМИП.

**С уважение,**

*Проф.д-р Емил Ковачев, д.м.н.*

*Управител на "СБАГАЛ Проф.д-р Д. Стаматов Варна" ЕООД*